b'\n_START_ARTICLE_\nRyan Bertrand\n_START_SECTION_\nChelsea F.C.\n_START_PARAGRAPH_\nBertrand kom til Chelsea fra Gillingham FC for \xc2\xa3125,000. Han spillede et \xc3\xa5r p\xc3\xa5 holdets ungdomshold, og k\xc3\xa6mpede sig op p\xc3\xa5 f\xc3\xb8rsteholdet. Han var i 2006 til 2010 udlejet til mange forskellige klubber._NEWLINE_Ryan Bertrand fik sin debut i Premier League den 20. april 2011, da han blev skiftet ind i stedet for Ashley Cole i 3-1-sejren over Birmingham City. Den 15. juli 2011 skrev Bertrand under p\xc3\xa5 ny fire\xc3\xa5rig aftale med Chelsea.\n_START_SECTION_\nSouthampton F.C.\n_START_PARAGRAPH_\nBertrand skiftede den 30. juli 2014 til Southampton p\xc3\xa5 l\xc3\xa5n for s\xc3\xa6sonen 2014-15. Han fik sin turneringsdebut den 17. august i s\xc3\xa6sonens f\xc3\xb8rste kamp, da han startede inde og spillede 90 minutter i 2-1-nederlaget ude mod Liverpool. Han scorede for f\xc3\xb8rste gang for Southampton den 27. september i 2-1-sejren hjemme over Queens Park Rangers. Han scorede sit andet m\xc3\xa5l for klubben den 26. december i 3-1-sejren over Crystal Palace. Den 1. februar 2015 fik Bertrand direkte r\xc3\xb8dt kort i 0-1-nederlaget hjemme til Swansea City efter en tackling p\xc3\xa5 Mo Barrow._NEWLINE_Bertrand skrev den 2. februar 2015 under p\xc3\xa5 en permanent 4\xc2\xbd-\xc3\xa5rig aftale med Southampton for en ukendt transfersum, estimeret til \xc2\xa310 millioner. Den 26. april blev han som den eneste spiller for Southampton udvalgt som en del af PFA Team of the Year.\n_START_SECTION_\nInternational karriere\n_START_PARAGRAPH_\nBertrand har (pr. 11. september 2012) spillet to kampe for Englands landshold. Bertrand fik sin debut p\xc3\xa5 det engelske A-landshold i 2012 mod Italien. Han har derudover ogs\xc3\xa5 repr\xc3\xa6senteret adskillige ungdomslandshold.'